  Туспуктэм: Константин Вознесенских Майя Бывальцева 0+ 16-тӥ инвожое Ижкарын пиналъёс понна нырысетӥез арт-маркет ортчоз. Ужрад «Сигма» вузкарон центрын 18 часысн кутскоз, отын кык площадкаос ужалозы: 13-18 аресъем быдэ вуымтэослы но 18 арессэс ортчемъёслы, ивортӥзы радъясьёс. Ужрадын творчествоен вырись быдэ вуымтэос но арлыдоос ас ужъёссэс возьматыны быгатозы но сое вузаны тыршозы. 50 пала быдэ вуымтэос суредъёссэс, чеберъяськонъёссэс, киужъёссэс но мукетсэ возьматыны поттозы. Крезьгурасьёс, эктӥсьёс, театрен вырисьёс понна пичи сцена ужалоз. Со сяна, быдэ вуымтэос понна мастер-классъёс радъялозы. Бадӟымъёслы чаклам площадкаын 15 тодмо суредасьёс ужъёссэс возьматозы, соос пӧлын графика, керамика, живопись, туала искусство. Кинлы тунсыко туала искусство, соос лекциез кылзыны быгатозы. Ужъёссэс возьматыны мылкыд карисьёс чӧлсконпусъя гожтӥськыны кулэ. Куноос но учкисьёс экрын пырыны быгатозы.  Тегъёс: пиналъёс Лулчеберет искусство Ижкар Удмуртия  